Timo Reina

Timo Reina on suomalainen virkamies ja poliittinen taustavaikuttaja. Reina työskentelee Suomen Keskustan ministeriryhmän valtiosihteerinä ja on toimivapaalla Kuntaliiton varatoimitusjohtajan tehtävästä.

Vuosina 2003–2006 Reina työskenteli alue- ja kuntaministeri Hannes Mannisen erityisavustajana, hallinto- ja kuntaministeri Mari Kiviniemen valtiosihteerinä 2007–2009 sekä vuodesta 2022 lähtien valtiovarainministeri Annika Saarikon valtiosihteerinä. 

Vuosina 2012–2016 Reina toimi Hämeen maakuntajohtajana. Tätä ennen hän työskenteli Asumisen rahoitus- ja kehittämiskeskuksen hallintojohtajana. Vuonna 2016 Reina valittiin Kuntaliiton varatoimitusjohtajaksi.

Reina on naimisissa Kallion kirkkoherra Riikka Reinan kanssa. Reina on koulutukseltaan varatuomari ja oikeustieteen maisteri. Kunnallisia luottamustehtäviä Reina on hoitanut Petäjävedellä ja Järvenpäässä, jossa hän asuu. Timo Reina on taustaltaan keskustalainen.

Lähteet 

Suomalaiset valtiosihteerit
Suomalaiset järjestöjohtajat
Maakuntajohtajat
Erityisavustajat
Suomen Keskustan poliitikot